ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία Φ.153/19002/Α5/
19-2-2025 υπουργικής απόφασης «Πρόσβαση αποφοίτων Επαγγελματικού Λυκείου (ΕΠΑ.Λ.) σε ποσο-
στά θέσεων του συνολικού αριθμού εισακτέων στην
Τριτοβάθμια Εκπαίδευση, στις Ανώτερες Στρατιωτικές Σχολές Υπαξιωματικών των Ενόπλων Δυνάμεων,
στη Σχολή Αστυφυλάκων, στη Σχολή Πυροσβεστών,
στη Σχολή Δοκίμων Λιμενοφυλάκων και στις Σχολές
της Ακαδημίας Εμπορικού Ναυτικού (ΑΕΝ) για το
ακαδημαϊκό έτος 2025-2026 και εφεξής» (Β’ 803).
Τροποποίηση της υπ’  αρ. 67806/19.7.2022 κοινής
απόφασης των Υπουργών Οικονομικών και Εργασίας και Κοινωνικών Υποθέσεων «Έκτακτα και επείγο-
ντα μέτρα για την προστασία των θέσεων εργασίας
στις επιχειρήσεις που δραστηριοποιούνται στον
κλάδο της Γουνοποιίας και οι οποίες πλήττονται από
τις συνέπειες του πολέμου στην Ουκρανία» (Β’ 3796).
ΑΠΟΦΑΣΕΙΣ
Αριθμ. Φ.153/40918/Α5
(1)
Τροποποίηση της υπό στοιχεία Φ.153/19002/Α5/
19-2-2025 υπουργικής απόφασης «Πρόσβαση αποφοίτων Επαγγελματικού Λυκείου (ΕΠΑ.Λ.) σε ποσο-
στά θέσεων του συνολικού αριθμού εισακτέων στην
Τριτοβάθμια Εκπαίδευση, στις Ανώτερες Στρατιωτικές Σχολές Υπαξιωματικών των Ενόπλων Δυνάμεων,
στη Σχολή Αστυφυλάκων, στη Σχολή Πυροσβεστών,
στη Σχολή Δοκίμων Λιμενοφυλάκων και στις Σχολές της Ακαδημίας Εμπορικού Ναυτικού (ΑΕΝ) για
το ακαδημαϊκό έτος 2025-2026 και εφεξής» (Β’ 803).
Η ΥΠΟΥΡΓΟΣ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α. Του άρθρου 13, της παρ. 1 του άρθρου 13Δ και της
παρ. 4 του άρθρου 43 του ν. 4186/2013 «Αναδιάρθρωση
της Δευτεροβάθμιας Εκπαίδευσης και λοιπές διατάξεις»
(Α’ 193),
β. των άρθρων 6, 8, 38, 41 και 42 και 233, του
ν. 4823/2021 «Αναβάθμιση του σχολείου, ενδυνάμωση
των εκπαιδευτικών και άλλες διατάξεις» (Α’ 136),
γ. του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44),
δ. του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31) και
ε. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
2. Την υπό στοιχεία Φ.153/19002/Α5/19-2-2025
υπουργική απόφαση «Πρόσβαση αποφοίτων Επαγγελματικού Λυκείου (ΕΠΑ.Λ.) σε ποσοστά θέσεων του
συνολικού αριθμού εισακτέων στην Τριτοβάθμια Εκπαίδευση, στις Ανώτερες Στρατιωτικές Σχολές Υπαξιωματι-
κών των Ενόπλων Δυνάμεων, στη Σχολή Αστυφυλάκων,
στη Σχολή Πυροσβεστών, στη Σχολή Δοκίμων Λιμενοφυλάκων και στις Σχολές της Ακαδημίας Εμπορικού
Ναυτικού (ΑΕΝ) για το ακαδημαϊκό έτος 2025-2026 και
εφεξής» (Β’ 803).
3. Την υπό στοιχεία Φ.1/Γ/179/37723/Β1/04-04-2025
εισήγηση του Προϊσταμένου της Γενικής Διεύθυνσης Οικονομικών Υπηρεσιών του Υπουργείου Παιδείας, Θρη-
σκευμάτων και Αθλητισμού, σύμφωνα με την οποία από
τις διατάξεις της παρούσας δεν προκαλείται δαπάνη σε
βάρος του κρατικού προϋπολογισμού.
4. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
“Συμμετοχή στις πανελλαδικές εξετάσεις ΕΠΑΛ” και Μοναδικό Αριθμό Καταχώρισης (Μ.Α.Κ.) στο ΕΜΔΔ «Μίτος»
“657031”» καθώς και η διοικητική διαδικασία με επίσημο
τίτλο “Υποβολή μηχανογραφικού δελτίου ΕΠΑΛ” και Μοναδικό Αριθμό Καταχώρισης (Μ.Α.Κ.) στο ΕΜΔΔ «Μίτος»
“524651”, αποφασίζουμε:
Την τροποποίηση της υπό στοιχεία Φ.153/19002/
Α5/19-2-2025 υπουργικής απόφασης «Πρόσβαση αποφοίτων Επαγγελματικού Λυκείου (ΕΠΑ.Λ.) σε ποσοστά
θέσεων του συνολικού αριθμού εισακτέων στην Τριτοβάθμια Εκπαίδευση, στις Ανώτερες Στρατιωτικές Σχο-
λές Υπαξιωματικών των Ενόπλων Δυνάμεων, στη Σχολή Αστυφυλάκων, στη Σχολή Πυροσβεστών, στη Σχολή
Δοκίμων Λιμενοφυλάκων και στις Σχολές της Ακαδημίας
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1830
15.04.2025 09:22:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1830/14.04.2025
Εμπορικού Ναυτικού (ΑΕΝ) για το ακαδημαϊκό έτος 20252026 και εφεξής.» (Β’ 803), ως ακολούθως:
Άρθρο Μόνο
1. Όπου στις διατάξεις της παρούσας αναφέρονται οι
Σύμβουλοι Εκπαίδευσης συμπεριλαμβάνονται σε αυτούς
οι Περιφερειακοί Επόπτες Ποιότητας της Εκπαίδευσης
και οι Επόπτες Ποιότητας της Εκπαίδευσης Δευτεροβάθμιας Εκπαίδευσης.
2. Η υποπαρ.  1 της παρ  Β του άρθρου 21 του κεφαλαίου Γ της παρούσας, αντικαθίσταται ως εξής:
«1. Με απόφαση του οικείου Διευθυντή Δ.Ε. ή σε περίπτωση κωλύματος, του νόμιμου αναπληρωτή του, σε
κάθε Ε.Κ. συγκροτείται Επιτροπή Ε.Κ. αποτελούμενη από
τον Διευθυντή/τρια του οικείου ΕΠΑΛ, ως πρόεδρο, και
σε περίπτωση κωλύματος από τον Υποδιευθυντή ή καθηγητή του οικείου ή άλλου ΕΠΑΛ με βαθμό Α’ και δύο
(2) εκπαιδευτικούς Δ.Ε., ως μέλη. Με την ίδια απόφαση,
ορίζονται δύο (2) εκπαιδευτικοί Δ.Ε. ως χειριστές του
συστήματος λήψης των θεμάτων και δύο (2) διοικητικοί
υπάλληλοι ή εκπαιδευτικοί Δ.Ε. ως Γραμματέας και βοηθός γραμματέα, αντίστοιχα. Η επιτροπή επικουρείται
στο έργο της από ένα εκπαιδευτικό Δ.Ε. για την διακίνηση των γραπτών προς τα Βαθμολογικά Κέντρα και από
τρία άτομα βοηθητικό προσωπικό. Αν οι εξεταζόμενοι
μαθητές είναι περισσότεροι από εξήντα (60) και μέχρι
εκατόν τριάντα (130) μπορεί να ορίζεται και δεύτερος βοηθός γραμματέα και, αν είναι περισσότεροι από εκατόν
τριάντα και μέχρι εκατόν ογδόντα (180), τρίτος και, αν
είναι περισσότεροι από εκατόν ογδόντα (180), τέταρτος
βοηθός γραμματέα.».
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 10 Απριλίου 2025
Η Υπουργός
ΣΟΦΙΑ ΖΑΧΑΡΑΚΗ
Ι
Αριθμ. 9915
(2)
Τροποποίηση της υπ’ αρ. 67806/19.7.2022 κοινής απόφασης των Υπουργών Οικονομικών και
Εργασίας και Κοινωνικών Υποθέσεων «Έκτακτα
και επείγοντα μέτρα για την προστασία των θέσεων εργασίας στις επιχειρήσεις που δραστηρι-
οποιούνται στον κλάδο της Γουνοποιίας και οι
οποίες πλήττονται από τις συνέπειες του πολέμου στην Ουκρανία» (Β’ 3796).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Έχοντας υπόψη:
1. Το άρθρο 79 του ν. 4949/2022 «Ενσωμάτωση της
παρ. 5 του άρθρου 1 της Οδηγίας (ΕΕ) 2017/952 του Συμβουλίου της 29ης Μαΐου 2017 για την τροποποίηση της
Οδηγίας (ΕΕ) 2016/1164 όσον αφορά τις ασυμφωνίες στη
μεταχείριση υβριδικών μέσων με τρίτες χώρες (L 114),
κύρωση της Σύμβασης μεταξύ του Ελληνικού Δημοσίου
και της Επιχείρησης Καζίνο Ευρέος Φάσματος Ελληνικού
Ανώνυμη Εταιρεία, για την παραχώρηση άδειας λειτουργίας επιχείρησης καζίνο (ΕΚΑΖ) ευρέος φάσματος δραστη-
ριοτήτων στον Μητροπολιτικό Πόλο Ελληνικού - Αγίου
Κοσμά, θέσπιση ολοκληρωμένου πλαισίου για την απόδοση βιώσιμης προοπτικής ανάπτυξης και την εκ νέου
λειτουργία των Ναυπηγείων Σκαραμαγκά, τροποποιήσεις
του Κώδικα Αναγκαστικών Απαλλοτριώσεων Ακινήτων και
του Οργανισμού του Νομικού Συμβουλίου του Κράτους,
επείγουσες φορολογικές και τελωνειακές ρυθμίσεις και
άλλες διατάξεις αρμοδιότητας Υπουργείου Οικονομικών»
(Α’ 126).
2. Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133).
3. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019.
5. Την παρ. 2 του άρθρου 12 του π.δ. 80/2016 «Ανάληψη υποχρεώσεων από τους διατάκτες» (Α’ 145).
6. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α’ 168).
7. Το π.δ. 142/2017 «Οργανισμός Υπουργείου Οικονομικών» (Α’ 181).
8. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών».
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Το π.δ. 32/2024 «Διορισμός Υπουργών και Υφυπουργών» (Α’ 91).
12. Την υπό στοιχεία 102928ΕΞ 2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
13. Την υπό στοιχεία 40331/Δ1.13521/13.9.2019 απόφαση του Υπουργού Εργασίας και Κοινωνικών Υποθέ-
σεων «Επανακαθορισμός όρων ηλεκτρονικής υποβολής
εντύπων αρμοδιότητας ΣΕΠΕ και ΟΑΕΔ» (Β’ 3520).
14. Την υπ’ αρ. 67806/19.7.2022 κοινή απόφαση των
Υπουργών Οικονομικών και Εργασίας και Κοινωνικών
Υποθέσεων «Έκτακτα και επείγοντα μέτρα για την προστασία των θέσεων εργασίας στις επιχειρήσεις που
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1830/14.04.2025
δραστηριοποιούνται στον κλάδο της Γουνοποιίας και
οι οποίες πλήττονται από τις συνέπειες του πολέμου στην
Ουκρανία» (Β’ 3796), όπως τροποποιήθηκε με τις υπ’ αρ.
94354/10.10.2022 (Β’ 5394), 127067/29.12.2022 (Β’ 6955),
39959/13.4.2023 (Β’ 2575), 69144/25.7.2023 (Β’ 4811),
92886/24.10.2023 (Β’  6136), 3053/16.1.2024 (Β’  408)
26231/3.4.2024 (Β’ 2170), 42740/13.8.2024 (Β’ 4745) και
2333/29.1.2025 (Β’ 271) όμοιές της.
15. Την υπ’ αρ. 8828/2.4.2025 εισήγηση της Γενικής
Διεύθυνσης Οικονομικών Υπηρεσιών του Υπουργείου
Εργασίας και Κοινωνικής Ασφάλισης.
16. Την ανάγκη παράτασης του μέτρου της αναστολής
συμβάσεων εργασίας εργαζομένων για τη διασφάλιση
και προστασία των θέσεων εργασίας στις επιχειρήσεις
οι οποίες δραστηριοποιούνται στον κλάδο της γουνοποιίας και πλήττονται σημαντικά από τις συνέπειες του
συνεχιζόμενου πολέμου στην Ουκρανία.
17. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
“Αποζημίωση ειδικού σκοπού εργαζομένων με συβάσεις
εργασίας σε αναστολή από επιχειρήσεις του κλάδου της
γουνοποιίας” και Μοναδικό Αριθμό Καταχώρισης (Μ.Α.Κ.)
στο ΕΜΔΔ «Μίτος» “966315”.
18. Το γεγονός ότι από τις διατάξεις της παρούσας
προκαλείται επιπλέον δαπάνη ύψους εξακοσίων σαράντα χιλιάδων οκτακοσίων ευρώ (640.800,00€), πέραν αυ-
τής που έχει προβλεφθεί στην υπ’ αρ. 67806/19.7.2022
(Β’ 3796) κοινή υπουργική απόφαση, όπως ισχύει, η
οποία βαρύνει τον τακτικό προϋπολογισμό οικονομικού
έτους 2025 του Υπουργείου Εργασίας και Κοινωνικής
Ασφάλισης, ΕΦ 1032-5010000000, ΑΛΕ 2310989899,
αποφασίζουμε:
Την τροποποίηση της υπ’ αρ. 67806/19.7.2022 κοινής
υπουργικής απόφασης «Έκτακτα και επείγοντα μέτρα για
την προστασία των θέσεων εργασίας στις επιχειρήσεις
που δραστηριοποιούνται στον κλάδο της Γουνοποιίας
και οι οποίες πλήττονται από τις συνέπειες του πολέμου
στην Ουκρανία» (Β’ 3796), ως εξής:
Μετά το άρθρο 1Θ, προστίθεται άρθρο 1Ι, ως ακολούθως:
«Άρθρο 1Ι
Παράταση του μέτρου της αναστολής
συμβάσεων εργασίας
Οι επιχειρήσεις  - εργοδότες, όπως ορίζονται στην
παρ. 1 του άρθρου 1 της παρούσας, μπορούν να θέτουν
σε αναστολή τις συμβάσεις εργασίας κατ’ ανώτατο όριο
μέχρι του ποσοστού 80% επί του συνόλου των εργαζομένων τους, οι οποίοι είχαν προσληφθεί μέχρι και την
31η Μαΐου 2022, για τους μήνες Απρίλιο, Μάιο και Ιούνιο
του έτους 2025.
Η αναστολή των συμβάσεων εργασίας των εργαζομένων προαναγγέλλεται ανά μήνα αναφοράς και οι αιτή-
σεις - υπεύθυνες δηλώσεις των εργοδοτών - επιχειρήσεων υποβάλλονται προαναγγελτικά από την ημερομηνία
ενεργοποίησης της προαναγγελίας στο ΠΣ ΕΡΓΑΝΗ. Για
τις ημέρες του μήνα που προηγούνται της ημερομηνίας
ενεργοποίησής της, οι ως άνω αιτήσεις -υπεύθυνες δηλώσεις υποβάλλονται απολογιστικά.».
Κατά τα λοιπά, ισχύει η υπ’  αρ. 67806/19.7.2022
(Β’ 3796) κοινή υπουργική απόφαση.
Η ισχύς της απόφασης αρχίζει με τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Απριλίου 2025
Οι Υπουργοί
Υφυπουργός
Εθνικής Οικονομίας
Εργασίας
και Οικονομικών
και Κοινωνικής Ασφάλισης
ΑΘΑΝΑΣΙΟΣ ΠΕΤΡΑΛΙΑΣ
ΝΙΚΗ ΚΕΡΑΜΕΩΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1830/14.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201830.pdf | Tokens: 13973]